ব্রিক্‌স
২০১২ সালে, চীনের বর্তমান রাষ্ট্রপতি হু জিনতাও, ব্রিক্‌স রাষ্ট্রসমূহকে উন্নয়নশীল দেশের প্রবর্তক এবং বিশ্ব শান্তির জন্য একটি শক্তি হিসেবে বর্ণনা করেন। কিছু বিশ্লেষক গুরুত্বপূর্ণ অর্থনৈতিক অস্থায়িত্ব, জাতিসংঘ নিরাপত্তা পরিষদের সংস্কারের মাধ্যমে সদস্যদের মধ্যে মতবিরোধ, এবং ভারত ও স্থানিক বিষয়ে চীনের বিরোধ প্রসঙ্গে সঙ্ঘটির সম্ভাব্য ভাঙ্গন এবং দুর্বলতার দিকসমূহ তুলে ধরেছেন।
হু জিনতাও
২০০৪ সালে চেন শুই-বান পুনরায় তাইওয়ানের রাষ্ট্রপতি নির্বাচিত হলে জিনতাও সরকার কৌশল পরিবর্তন করে। চীন আক্ষরিক অর্থে তাইওয়ানের সাথে সকল প্রকার কূটনৈতিক যোগাযোগ বিচ্ছিন্ন করে এবং তাইওয়ানমুখী সামরিক প্রস্তুতি শক্তিশালী করে। তাইওয়ানের সাথে বিশ্বের দূরত্ব বৃদ্ধি করতে চীন কৌশলগত কূটনীতি শুরু করে এবং এক হিসেবে পরিপূর্ণ তাইওয়ানবিরোধী নীতি গ্রহণ করে। ২০০৫ সালে ন্যাশনাল পিপলস কংগ্রেসে বিচ্ছিন্নতা বিরোধী বিশেষ আইন তৈরি করে চীন নিয়মতান্ত্রিক ভাবে তাইওয়ানের স্বাধীনতা সংক্রান্ত যেকোন বিষয়ে বেসামরিক সমাধানের পথ বন্ধ করে দেয়।